শুক্রবার কোন পদ্ধতিতে হবে ফিফার ড্র?

ওয়েব ডেস্ক : ফিফা ফুটবল বিশ্বকাপে (FIFA Worldcup 2026) বাড়ছে ম্যাচের সংখ্যা। কারণ এই প্রথম এই টুর্মামেন্ট খেলবে ৪৮টি দেশ। এতদিন খেলত ৩২টি দল। ম্যাচ হত ৬৪টি। তবে দল বেড়ে যাওয়ার কারণে এবার ম্যাচের সংখ্যা বেড়ে হয়েছে ৮০। ৪৮টি দেশকে ১২টি আলাদা গ্রুপে ভাগ করা হবে। আর সেই গ্রুপ বিন্যাস হতে চলেছে শুক্রবার।

কীভাবে হবে এই গ্রুপ বিন্যাস (Group format)। ফিফার তরফে জানানো হয়েছে, ৪৮ দেশকে মোট চারটি পটে ভাট করা হবে। ইতিমধ্যে এই টুর্নামেন্ট খেলার জন্য ৪২টি দল যোগ্যতা অর্জন করে নিয়েছে। তবে ৬টি দলকে এখনও খেলতে হবে বাছাইপর্বের ম্যাচ। তবে এই ৬টি দলের স্লট ধরে নিয়েই গ্রুপ বিন্যাস করা হচ্ছে। ফিফা (FIFA) জানিয়েছে, প্রতিটি পট থেকে প্রতি গ্রুপে খেলবে একটি করে দল। একটি গ্রুপে কোনও মহাদেশের একের বেশি দল থাকবে না।

আরও খবর : বাইশ গজে ইতিহাস নারিনের! কী নজির গড়লেন KKR তারকা?

প্রথম পটে রয়েছে- স্পেন , আর্জেন্টিনা , ফ্রান্স , ইংল্যান্ড , ব্রাজিল , পর্তুগাল , নেদারল্যান্ডস , বেলজিয়াম , জার্মানি , মার্কিন যুক্তরাষ্ট্র , মেক্সিকো , কানাডা। দ্বিতীয় পটে রয়েছে – ক্রোয়েশিয়া , মরক্কো , কলম্বিয়া, উরুগুয়ে, সুইজারল্যান্ড, জাপান, সেনেগাল, ইরান, দক্ষিণ কোরিয়া, ইকুয়েডর, অস্ট্রিয়া, অস্ট্রেলিয়া। তৃতীয় পটে রয়েছে- নরওয়ে, পানামা, মিশর, আলজেরিয়া, স্কটল্যান্ড, প্যারাগুয়ে, তিউনিশিয়া, আইভরি কোস্ট, উজবেকিস্তান, কাতার, সৌদি আরব, দক্ষিণ আফ্রিকা। চতুর্থ পটে রয়েছে- জর্ডন, কেপ ভার্দে, ঘানা, কুরাও, হাইতি, নিউজিল্যান্ড, উয়েফা প্লে অফ এ, উয়েফা প্লেঅফ বি, উয়েফা প্লেঅফ সি, উয়েফা প্লেঅফ ডি, ফিফা প্লেঅফ ১, ফিফা প্লেঅফ ২

এই মেগা টুর্নামেন্ট আয়োজিত হবে মার্কিন যুক্তরাষ্ট্র, মেক্সিকো, কানাডায়। তাই তাদেরকে রাখা হয়েছে প্রথম পটে। জানা যাচ্ছে, দলগুলিকে এমনভাবে রাখা হবে যাতে সেমিফাইনালে ওঠার আগে পর্যন্ত একে অপরের বিরুদ্ধে খেলতে না হয়। তবে আজ কেমন ভাবে গ্রুপ বিন্যাস হয় দলগুলির, সেটাই এখন দেখার।